**Prevádzka MŠ**

* Prevádzka v materskej školebude od **7.00 hod. do 16.00 hod.**
* **Čas** vyhradený na **príchod detí** je od **7.00 hod**. do **8.00 hod.**
* **Čas vyhradený na preberanie detí** je od **15.15** **hod.** do **15.45 hod.**
* O **8.00** **hod.** sa budova školy **uzamkne.**
* Ak dieťa príde neskôr, nebude možné ho pustiť do budovy, pretože poverený zamestnanec, ktorý vykonáva dezinfekciu už nebude k dispozícii.
* **Žiadame zákonných zástupov, aby rešpektovali vyhradený čas príchodov z organizačných a prevádzkových dôvodov školy.**

**Počet detí v MŠ**

* Podľa vopred zisteného záujmu od zákonných zástupcovbudematerskú školu v tomto období navštevovať **12 detí.**

**Zákonný zástupca dieťaťa**

* Zodpovedá za dodržiavanie hygienicko – epidemiologických opatrení pri privádzaní dieťaťa do materskej školy, počas pobytu v šatňovom/vstupnom priestore materskej školy a pri odvádzaní dieťaťa z materskej školy **(nosenie rúšok, dodržiavanie odstupov, dezinfekcia rúk**).
* Dodržiava pokyny riaditeľky materskej školy, ktoré upravujú podmienky konkrétnej materskej školy na obdobie do konca školského roku 2019/2020:

1. **Predloží pri prvom nástupe dieťaťa** do materskej školy, alebo po každom prerušení dochádzky v trvaní viac ako tri dni **písomné vyhlásenie** o tom, že dieťa neprejavuje príznaky prenosného ochorenia a nemá nariadené karanténne opatrenie (*viď. príloha A*).
2. Zákonný zástupca denne, pri odovzdaní dieťaťa do materskej školy podpisuje: **Prehlásenie zákonného zástupcu o zdravotnom stave dieťaťa** (viď. príloha B).

**Pri podpise používa** **svoje vlastné pero!** Zaznamená: dátum, meno a podpis. Dokument bude mať každé dieťa od prvého dňa nástupu uložené v skrine.

1. Odovzdáva dieťa výhradne zamestnancovi, ktorý dieťa prevezme **až po zmeraní teploty** a na základe **záveru ranného zdravotného filtra.**
2. Personál vykoná **ranný filter -** skontrolujte prítomnosť príznakov akútneho prenosného ochorenia, bezkontaktným teplomerom skontroluje telesnú teplotu dieťaťa, príznaky ako kašeľ, sťažené dýchanie, nádcha, výtok z nosa, výtok z očí, vyrážka a pod.
3. Po vstupe do zariadenia (šatne) si dieťa odloží vrchný odev, prezuje sa. Rodič upovedomí učiteľku o príchode dieťaťa. Učiteľka si dieťa prevezme spolu s ostatnými deťmi. Z dôvodu bezpečnosti nenechá deti samé v herni. Ďalej vstupujú do **umyvárne, kde už dieťa pod** **dohľadom zamestnanca materskej školy** vykoná **dôkladnú hygienu rúk pod tečúcou teplotou vodou** s použitím tekutého mydla po dobu najmenej 20 sekúnd a osušenie do jednorazových papierových utierok. Zákonný zástupca **nevstupuje do umyvárne**!
4. Zákonný zástupca zabezpečí **náhradné oblečenie pre dieťa**, **pyžamo** a **náhradné rúško (spolu 2 ks)**, ktoré sú uložené vo vyčlenenej a označenej skrinke každého dieťaťa.

* Rešpektuje **zákaz nosenia hračiek a iného materiálu alebo pomôcok** z domáceho prostredia do materskej školy.
* V prípade, že u dieťaťa je podozrenie alebo potvrdené ochorenie na COVID\_19, bezodkladne o tejto situácii informuje príslušného vyučujúceho a riaditeľa školy.
* **V prípade, že dieťa prejavuje príznaky ochorenia**, alebo mu bola nameraná zvýšená telesná teplota alebo horúčka (37,2oC a vyššia), dieťa nie je do zariadenia prijaté.
* V prípade, ak sa prejavia príznaky ochorenia počas pobytu v zariadení, zamestnanci zariadenia okamžite izolujú dieťa od ostatných detí v miestnosti určenej na dočasnú izoláciu detí, kontaktujú sprevádzajúcu osobu a odovzdajú jej dieťa pred vstupom do zariadenia.
* Povinnosťou zákonného zástupcu je aj bezodkladne nahlásenie karantény, ak bola dieťaťu nariadená lekárom všeobecnej zdravotnej starostlivosti pre deti a dorast alebo miestne príslušným regionálnym hygienikom. Za týchto podmienok je dieťa zo školy vylúčené.
* **Prevzatie detí z materskej** **školy:** V prípade priaznivého počasia sa učiteľka s deťmi bude zdržiavať v exteriéri školy. Rodič si prevezme dieťa od učiteľky za bránou školy. V opačnom prípade sa bude postupovať podobne ako pri preberaní detí s dodržaním hygienicko – epidemiologických opatrení.

**Organizácia a obsah predprimárneho vzdelávania**

* V závislosti od poveternostných podmienok sa prevažná väčšina aktivít s deťmi a pre deti bude organizovať v exteriéri, či už v areáli MŠ, alebo mimo neho, vždy len za prítomnosti dvoch pedagogických zamestnankýň.
* Detí sa vzdelávajú a hrajú v menších skupinkách.
* Pri pobyte v interiéri a exteriéri materskej školy deti nemusia nosiť rúška.
* Materská škola do konca školského roku neorganizuje žiadne spoločné akcie – rozlúčky s deťmi, besiedky, rozlúčky so školským rokom a iné hromadné podujatia, kde dochádza k združovaniu väčšieho množstva osôb; v nevyhnutnom prípade realizuje podujatie len na úrovni skupiny a bez prítomnosti zákonných zástupcov a iných osôb, nepracujúcich v materskej škole.
* Dobrovoľná účasť detí v materskej škole resp. nemožnosť zúčastňovať sa z dôvodu naplnenia kapacity, neumožňuje materskej škole pokračovať vo vzdelávaní podľa školského vzdelávacieho programu. Materská škola sa ale v rámci možností bude ďalej zameriavať na rozvíjanie a upevňovanie kľúčových kompetencií detí potrebných pre úspešné zvládnutie vzdelávania v základnej škole.
* Zvýšenú pozornosť budeme venovať rozvíjaniu a upevňovanie hygienických návykov osobitne pred stravovaním a po príchode zvonku. Budeme dbať na to, aby si deti osvojili návyk umývať si ruky efektívnym spôsobom, ktorý zamedzuje prenos nákazy.
* Pri ceste do materskej školy sa sprevádzajúce osoby a deti riadia opatreniami ÚVZ SR a pokynmi RÚVZ. Celkový čas zdržiavania sa osôb sprevádzajúcich deti do materskej školy vo vonkajších a vnútorných priestoroch materskej školy by nemal presiahnuť 10 minút. **Sprevádzajúca osoba sa v priestoroch materskej školy pohybuje vždy v rúšku** resp. v súlade s aktuálnymi hygienicko – epidemiologickými nariadeniami, a to hlavne za účelom odovzdania a vyzdvihnutia dieťaťa**.**
* **Dieťa prichádza a odchádza len s osobou, s ktorou žije v spoločnej domácnosti, alebo súrodencom starším ako 10 rokov.**
* **Do šatne vstupujte po dvoch!**
* **Poháriky, zubné pasty a zubné kefky sa nepoužívajú**.
* **Umývanie zubov** sa nerealizuje.
* **Osušenie rúk** je zabezpečené jednorazovými utierkami, **uteráky sa nepoužívajú**.
* V dennej miestnosti a spálni zamestnanci zabezpečia pravidelné krátke a intenzívne vetranie, min. raz za hodinu, počas pobytu detí vonku je potrebné zabezpečovať tzv. priečne vetranie.
* Deti **nemajú povolené** nosiť si do zariadenia **vlastné hračky a iné materiály alebo pomôcky z domáceho prostredia.**
* Smetné koše sú zabezpečené tak, aby nebol nutný fyzický kontakt rúk s košom pri zahadzovaní odpadu (napr. odstránenie vrchného uzáveru koša a pod.)
* V prípade, že má dieťa alergiu a s ňou spojené zdravotné ťažkosti, je potrebné zo strany zákonného zástupcu predložiť lekárske potvrdenie o tomto ochorení.
* Postup pri odovzdávaní detí z kolektívu je zabezpečovaný podobne ako preberanie, najmä pri dodržiavaní dištančných opatrení medzi jednotlivými zákonnými zástupcami a personálom.

**Organizácia režimu stravovania**

**Stravovanie detí v MŠ**

* **Pedagogický dozor** nad deťmi počas konzumácie stravy je zabezpečený pedagogickými zamestnancami materskej školy.
* Školské stravovanie sa zabezpečuje za dodržania prísnych hygienických opatrení – pred každým stravovaním si deti a zamestnanci vydezinfikujú ruky. Zamestnanec MŠ, ktorý bude zabezpečovať preberanie a odnášanie stravy používa **jednorazové rukavice.**
* Pri príprave jedál a pri vydávaní sa dodržiavajú sprísnené hygienické pravidlá.
* **Pred výdajom** a **po výdaji** stravy **pedagogický zamestnanec** vykoná **dezinfekciu stolov**.
* Stravovanie detí sa uskutočňuje ako za obvyklých podmienok - vo vyhradenej časti herne.
* **Rozmiestnenie** detí pri stravovaní: pri každom stole budú sedieť **4** deti.
* **Výdaj stravy:** Stravu vydáva kuchárka školskej jedálne spolu s čistým hygienicky baleným príborom cez **výdajné okienko** z Výdajne stravy MŠ.
* Deti si sami jedlo a nápoje **neodoberajú a neberú si ani príbory**.
* Odoberanie jedla, nápojov a baleného príboru zabezpečuje **pedagogický zamestnanec MŠ.**
* **Zamestnanec MŠ** zabezpečí roznášanie stravy deťom aj **odnášanie** znečisteného riadu na okienko a následne aj **samotnú dezinfekciu stolov dezinfekčným prostriedkom na to určeným** (Sanytol, Savo bez chlóru).
* **Vedie o tom evidenciu.**
* Výdaj stravy – **desiata** o 9.00 - 9.15 hod.

**obed** o 12.00 - 12.30 hod.

**olovrant** o 14.30 - 14.45 hod.

* Kuchárka školskej jedálne zabezpečuje umývanie a dezinfekciu použitého riadu a príborov, ako aj priestorov Výdajne stravy.

**Pitný režim detí**

* Pitný režim detí je zabezpečený počas celého pobytu detí v zariadení. Každé dieťa má k dispozícii označený pohár svojou značkou, aby nedošlo k jeho zámene. Umývanie pohárov zabezpečuje prevádzkový zamestnanec školy.

**Odpočinok detí**

* Počas popoludňajšieho odpočinku je zabezpečené také rozmiestnenie detí na ležadlách, aby boli od seba vzdialené čo najviac, min. však 1 m.
* Na odpočinok detí sa môže využiť aj dostatočne vyvetraný a dezinfikovaný priestor v herni.
* Dieťa má vlastné pyžamo a vyhradené ležadlo.
* **Výmena posteľnej bielizne** sa bude realizovať v intervale **1x do týždňa** bežným spôsobom.